31994L0001
L 023/28
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 94/1/ЕО НА КОМИСИЯТА
от 6 януари 1994 година
относно уеднаквяването на някои технически въпроси, предвидени в Директива 75/324/ЕИО на Съвета относно сближаване на законодателствата на държавите-членки, свързани с аерозолни опаковки
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 75/324/ЕИО на Съвета от 20 май 1975 г. относно сближаването на законодателствата на държавите-членки, свързани с аерозолни опаковки (1), последно изменена с Акта за присъединяване на Испания и Португалия, и по-специално член 10, параграф 3 от него,
като има предвид, че защитната клауза, предвидена в член 10 от Директива 75/324/ЕИО, е била приложена от една държава-членка;
като има предвид, че приетите защитни мерки са оправдани с оглед рисковете, свързани с увеличената употреба на аерозолни опаковки, съдържащи изключително запалими пропеланти като заместители на хлорофлуоровъглероди (CFCs);
като има предвид, че някои вещества и/или препарати, съдържащи се в аерозолните опаковки, са изключително запалими;
като има предвид, че действащите в момента разпоредби не са в състояние да предотвратят изцяло риска за безопасността на употреба при аерозолните опаковки; като има предвид, че поради това тези разпоредби следва да се адаптират;
като има предвид, че някои аерозолни опаковки, макар и съдържащи запалими вещества и/или препарати, не създават риск от запалване; като има предвид, че във връзка с това трябва да се предвидят изключения от изискванията за етикетиране;
като има предвид, че съдържащите се в тази директива разпоредби, са в съответствие със становището на Комитета по адаптиране към постиженията на техническия прогрес,
ПРИЕ НАСТОЯЩАТА ДИРЕКТИВА:
Член 1
Директива 75/324/ЕИО се изменя, както следва:
1.
Член 8, параграф 1, буква г) се заменя със следното:
„г)
подробните данни, посочени в точки 2.2 и 2.3 от приложението;“
2.
След член 9 се добавя следният член:
„Член 9a
В случаите, когато лицето, отговарящо за предлагането на пазара на аерозолни опаковки, разполага с резултати от изследване или други данни, които доказват, че независимо от запалимото им съдържание, аерозолните опаковки не представляват опасност от запалване при нормални или основателно предвидими условия на употреба, то има право да не приложи разпоредбите по точка 2.2, буква б) и точка 2.3, буква б) от приложението.
Лицето предоставя копие от документите на разположение на държавите-членки.
В този случай на етикета се обозначава ясно количеството на запалимите материали, съдържащи се в аерозолния флакон, под формата на следния четлив и незаличим текст:
„X % от масата на съдържанието е запалимо“.“
3.
Приложението се изменя съгласно текстовете, залегнали в настоящото приложение.
Член 2
1. Държавите-членки приемат и публикуват необходимите законови, подзаконови и административни разпоредби, за да се съобразят с настоящата директива до 1 октомври 1994 г. Те незабавно уведомяват Комисията за това.
При приемането им от държавите-членки, тези разпоредби съдържат позоваване на настоящата директива или се придружават от такова по време на официалното им публикуване. Процедурата за подобно позоваване се приема от държавите-членки.
Държавите-членки прилагат разпоредбите, считано от 1 април 1995 г.
2. Държавите-членки съобщават на Комисията текстовете на разпоредбите от националното си законодателство, които приемат в приложното поле на настоящата директива.
Член 3
Настоящата директива влиза в сила на двадесетия ден от публикуването ѝ в Официален вестник на Европейските общности.
Съставено в Брюксел на 6 януари 1994 година.